Куру-Учкурт тоо хрусталы кени

Куру-Учкурт тоо хрусталы кени — Жалал-Абад облусунун Аксы районунда, Таш-Көмүр шаарынан 20 км, деңиз деңгээлинен 2500 м бийикте. 1980-жылы издөө иштери жүргүзүлгөн. Палеозойдо пайда болгон метаморфизмделген эффузивде 2000ге жакын кварц тарамдары табылган. Алардын 30%и хрусталь. Тарамдардын калыңдыгы 30 смден 2 смге чейин, Узундугу 3—15 м. Кристаллдарынын узундугу 5—60 см, эни 1—3 см, көбү жаракалуу жа газсуюктук кошундулары менен булганган. Зер буюмдарга жарай турган жогорку сапаттагы кристаллдар да кездешет.
Категория:Кыргызстандын кен байлыктары
Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9